Борис Младенов-Young
Дружески шарж

chitanka.info

Да беше ни предсказала гледачка,

че някога в дълбоки старини

нас телепатия ще сполети,

бих я нарекъл луда и простачка.

Но стана тъй, че и по-рано даже

ни свърза с милата един секрет:

намисля нещо аз, тя по-напред,

прочела мислите ми, ще го каже.

Очи отвори тя и аз се будя,

към кухнята потегля, тя — след мен;

веч нямам тайни — вечно съм следен

и не без основание се чудя

дали един ден в моите обятия

ще легне в гроба тя по… телепатия!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.